| **Richard Burns** |
| --- |
| Ričardas Burnsas 2003 metais.Ričardas Burnsas 2003 metais. |
| **Karjera Pasaulio ralio čempionate** |
| Tautybė | Anglija anglas |
| Aktyvumas | 1990-2003 |
| Komanda (-os) | Subaru, Mitsubishi, Peugeot |
| Dalyvauta ralių | 104 |
| Čempionas | 1 (2001) |
| Pergalių | 10 |
| Podiumai     | 34 |
| Laimėta greičio ruožų | 277 |
| Taškai | 351 |
| Pirmas ralis | 1990 m. Didžiosios Britanijos ralis |
| Pirma pergalė | 1998 m. Safario ralis |
| Paskutinė pergalė | 2001 m. Naujosios Zelandijos ralis |
| Paskutinis ralis | 2003 m. Katalonijos ralis |

**Ričardas Aleksanderis Burnsas** (angl. *Richard Alexander Burns*; 1971 m. sausio 17 d. − 2005 m. lapkričio 25 d.) − anglų lenktynininkas.

Pasaulio ralio čempionate debiutavo 1990 m. Pirmąją pergalę ralyje iškovojo 1998 m. vairuodamas Mitsubishi automobilį. Atstovaudamas Subaru ekipai 1999 m. ir 2000 m. galutinėje čempionato įskaitoje užėmė antrą vietą, 2001 m. tapo pasaulio čempionu, tašku aplenkęs škotą Koliną Makrėjų ir trimis – suomį Tomi Makineną. Karjerą dėl sunkios ligos baigė 2003 m. Iš viso per savo karjerą Burnsas laimėjo 10 Pasaulio ralio čempionato etapų.

Pasaulio ralio čempionato pergalės
----------------------------------

| Nr. | Ralis | Sezonas | Šturmanas | Automobilis |
| --- | --- | --- | --- | --- |
| 1 | Kenija 46-asis Safario ralis | 1998 | Robert Reid | Mitsubishi Lancer Evolution IV |
| 2 | Jungtinė Karalystė 54-asis Didžiosios Britanijos ralis | Mitsubishi Lancer Evolution V |
| 3 | Graikija 46-asis Akropolio ralis | 1999 | Subaru Impreza WRC |
| 4 | Australija 12-asis Australijos ralis |
| 5 | Jungtinė Karalystė 55-asis Didžiosios Britanijos ralis |
| 6 | Kenija 48-asis Safario ralis | 2000 |
| 7 | Portugalija 33-iasis Portugalijos ralis |
| 8 | Argentina 20-asis Argentinos ralis |
| 9 | Jungtinė Karalystė 56-asis Didžiosios Britanijos ralis |
| 10 | Naujoji Zelandija 31-asis Naujosios Zelandijos ralis | 2001 |

Mirtis
------

Burnas mirė 2005 metų lapkričio 25 dienos vėlų penktadienį, praėjus lygiai 4 metams po laimėto Pasaulio ralio čempionato, Westminsteryje, Londone nuo piktybinio smegenų naviko. Ričardui tada buvo 34 metai. Britų televizijos laida Aukščiausia Pavara, gerai žinoma dėl savo nepagarbaus požiūrio į daugelį įžymybių, pagerbė Ričardą 2005 metų gruodžio 5 dienos laidoje. Vedėjas Džeremis Klarksonas(angl. *Jeremy Clarkson*) sakė, kad "žinios buvo visiškai užvaldytos, kai ir mes susirūpinom, liūdna Ričardo Burnso mirtimi. "Po to, kai buvo parodyta filmuotos medžiagos apie Ričardą montažas, Klarksonas, kuris gyveno šalia Burnso, pasidalino anekdotu apie Burnsą žaidžiantį video žaidimą su Klarksono 7 metų sūnumi ir komentavo: "Jis buvo toks geras žmogus. Aš jo tikrai pasiilgsiu…labai. "Tą dieną nebuvo skelbiamos jokios auto naujienos. Burnsas prieštai svečiavosi Aukščiausios Pavaros laidoje dukart, kartą kalbėjo apie tai, kad ralis yra daug įdomesnis ir įtakingesnis negu Formulė-1. Kitą kartą testavo automobilį Peugeot RC.

Ričardui Burnsui atminti 2007 metais Subaru išleido specialų Impreza WRX STI modelį – RB320. Mašina turi 320Aj (240 kW) automobilio galią keliantį paketą, Prodrive sukurtą pakabą, sportinių amortizatorių rinkinį. Mašiną galima įsigyti tiktai tamsios juodos spalvos. Gautos pajamos keliauja į RB Fondą.

Škotų grupė "Travis" paskyrė savo albumą "The Boy With No Name" Ričardui Burnsui atminti. [13]

Šaltiniai
---------

1. ↑